Aktiváld a hatodik érzékedet, hogy
a belső szupererőd vezesse az életedet

A fordítás az alábbi kiadás alapján készült:

Sonia Choquette / Trust Your Vibes

Hay House Inc., USA, 2022

Fordította

Szilágyi Eszter

Szerkesztette

Barsi Nikoletta

Copyright © Sonia Choquette, 2004, 2022

Hungarian translation © Szilágyi Eszter, 2024

Hungarian edition © GLB Könyvkiadó Kft., 2024

Cover design © GLB Könyvkiadó Kft., 2024

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

GOOD LIFE BOOKS, BUDAPEST

Felelős kiadó Eitner Noémi és Melher Viktor igazgatók

Műszaki vezető Horányi Laura

Főszerkesztő Melher Viktor

Tipográfia Madarász György

Borítót készítette eyelab.design

Elektronikus változat
Békyné Kiss Adrien

EPUB ISBN 9786156455734

MOBI ISBN 9786156455741

Ezt a könyvet lányiamnak, Soniának és Sabrinának ajánlom. Köszönöm nektek, hogy megajándékoztatok csodálatos lelketekkel, bölcs meglátásaitokkal, fantasztikus intuíciótokkal, határtalan erőtökkel és humorérzéketekkel, őszinteségetekkel és mélységesen nagylelkű, megbocsátó és szerető szívetekkel. Hatalmas megtiszteltetés és öröm a számomra, hogy az édesanyátok és a barátotok lehetek, miközben fényt visztek a világba. Ti vagytok a legkedvesebb lelki társaim.

Köszönetemet fejezem ki az édesanyámnak is, aki megtanított bízni a megérzéseimben, történjék bármi. Örökké hálás leszek azokért az ajándékokért, amiket tőled kaptam.

Köszönöm gyönyörű unokámnak, Sufiya Rose-nak is. Csupa öröm vagy, a jövő fénye.

TARTALOM

Üdvözlet

Bevezetés

Hogyan használd a könyvet?

Kvíz: Mennyire vagy intuitív?

I. RÉSZ: KEZDJÜK AZ ALAPOKKAL

1. intuitív gyakorlat: Öleld át belső varázsodat

2. intuitív gyakorlat: Térj vissza a testedbe

3. intuitív gyakorlat: Légy földelt

4. intuitív gyakorlat: Hallgass a testedre

II. RÉSZ: AZ ELME AZ ANYAG FELETT

5. intuitív gyakorlat: Vedd könnyedén

6. intuitív gyakorlat: Szánj időt a lecsendesedésre

7. intuitív gyakorlat: Ne szívd magadba, csak figyeld meg

III. RÉSZ: JÓ REZGÉSEK

8. intuitív gyakorlat: Válogasd meg jól a szavaidat

9. intuitív gyakorlat: Védd meg a lelked

10. intuitív gyakorlat: Hangolódj rá

11. intuitív gyakorlat: Fordulj

12. intuitív gyakorlat: Ne vedd annyira komolyan

13. intuitív gyakorlat: Változtass a történeteden

IV. RÉSZ: PSZICHÉS FELÜLÉSEK

14. intuitív gyakorlat: Jegyezd fel a megérzéseidet

15. intuitív gyakorlat: Ima

16. intuitív gyakorlat: Keress magasabb frekvenciákat

V. RÉSZ: ALKOSD MEG SAJÁT PSZICHÉS TÁMOGATÓ RENDSZEREDET

17. intuitív gyakorlat: Találj rá az embereidre

18. intuitív gyakorlat: Hogyan fogalmazzunk?

19. intuitív gyakorlat: Tettesd, amíg valóban sikerül

20. intuitív gyakorlat: Kérj segítséget a másik oldalról

21. intuitív gyakorlat: Kerülj kapcsolatba isteni tanítóiddal

VI. RÉSZ: AZ INTUÍCIÓ ELŐNYEI

22. intuitív gyakorlat: Várd el a legjobbat

23. intuitív gyakorlat: Öleld át az élményt

24. intuitív gyakorlat: Tudd, hogy mindenre van megoldás

VII. RÉSZ: VÁLASZD MINDIG A HELYES UTAT

25. intuitív gyakorlat: Kérd meg magasabb szintű önmagadat, hogy vezessen

26. intuitív gyakorlat: Mindig az igazságot keresd

27. intuitív gyakorlat: Keresd mindenben az Istent

VIII. RÉSZ: AZ INTUITÍV ÉLET MŰVÉSZETE

28. intuitív gyakorlat: Légy derűs

29. intuitív gyakorlat: Szabadítsd fel a kreativitásodat

30. intuitív gyakorlat: Kérj azonnali visszajelzést

IX. RÉSZ: AZ INTUITÍV ÉLET LÉNYEGE

31. intuitív gyakorlat: Öntözd meg a fokföldi ibolyát

32. intuitív gyakorlat: Légy nagylelkű

33. intuitív gyakorlat: Lassíts le

34. intuitív gyakorlat: Táncolj a tűzben

Köszönetnyilvánítás

A szerzőről

ÜDVÖZLET

Különleges életem van. Különleges alatt nem a pénzt, a hírnevet vagy az anyagi sikert értem. Tele van az életem varázslattal és csodával. Folyamatosan támogatásban részesülök, és ha problémák és kihívások merülnek fel, gyorsan elvezetnek a megoldáshoz. A lehetőségek ott hevernek a lábam előtt, és kreatívnak és elégedettnek érzem magam a munkámban. Rendszeresen magamhoz vonzom a jó szerencsét, csodálatos emberekkel találkozom, számtalanszor részesülök nagylelkű ajándékokban és áldásban a legváratlanabb módon, és érzem, hogy kapcsolódom másokhoz, magabiztos és értékes vagyok, és hogy szeretnek. Bízom magamban, másokban és az univerzumban. Bízom abban, hogy elhozzák nekem mindazt, ami felemeli a lelkemet, ami segít jobb és szeretetteljesebb emberré válnom, és amitől nagyobb biztonságban érzem magam, és hozzájárhatok valamivel a világhoz. Sohasem vagyok csalódott. Ha valami alázattal tölt el, az az utamba kerülő áldások végtelen áradata. Sok szívfájdalmon, bánaton és csalódáson estem már át, ezek az elkerülhetetlen tapasztalatok ugyanis együtt járnak az élettel. Mindezek ellenére azonban sohasem éreztem egyedül magam, és mindig az volt az érzésem, hogy valami kivezet egy jobb helyre a viharból, át a másik oldalra. Ilyen egy különleges élet.

Az elmúlt ötven év alatt emberek millióinak tanítottam meg, hogyan éljenek különleges életet. A különleges élet mindenki számára elérhető, mert veleszületett jogunk. Nem valami olyasmi, amit okos intellektusunkkal érünk el. Olyasmi, aminek átadjuk magunkat. A különleges élet abból ered, hogy egyesülsz hiteles önmagaddal, szent szellemi entitásoddal, belső útmutatóddal, és hagyod, hogy ez a részed navigálja az életedet.

A különleges élet egyetlen módja, hogy bízol a megérzéseidben, a lelkedből jövő iránymutatásokban. Ez azt jelenti, hogy elengeded a már ismert által nyújtott biztonságot, a biztonságos helyet és a kontrollt, ami lekicsinyít, megrekeszt és bekorlátoz. Azt jelenti, hogy nagy bizalommal ugrasz egyet, és valami mást csinálsz. A különleges élet arra kér, hogy belépj az ismeretlenbe, ahol a korlátolt logikádon és észleléseden túlmutató rejtett támogatások egész konstellációjával találkozhatsz. Ez az ugrás nem egy légüres térbe vezet. Ez az ugrás visszavezet igazi önmagadhoz. Ha bízol a megérzéseidben, akkor a lelkedben bízol, és elengeded azt a félelmet, ami megakadályozza, hogy hitelesen élj. Végül is a lelked volt az, ami arra késztetett, hogy megvedd ezt a könyvet. Állj meg egy pillanatra, és ismerd fel, hogy ez így igaz. Ugyanezek a megérzések fognak tovább vezetni téged, hogy amíg bízol bennük, a lehető legjobb életet élhesd. Elvégre mostanáig is a megérzéseidet követted.

Ha készen állsz arra, hogy megtapasztald a legnagyobb és legpozitívabb változást az életedben, magad mögött hagyd az átlagosat, akkor továbbra is kövesd a lelkedet, ami elvezet a különleges élethez. Megmutatom, hogy hogyan.

BEVEZETÉS

Tizenkét éves korom óta intuitív vezető vagyok. Életemet a spirituális tanításnak és írásnak szenteltem, és a világ minden tájáról dolgozom együtt emberekkel, hogy intuitív és spirituális útmutatást adjak nekik. Tisztában vagyok azzal, hogy ezt nehéz elhinni, de igaz. Azzal az egyértelmű küldetéssel és életcéllal érkeztem ebbe az életbe, hogy megtanítsak – vagy talán emlékeztessek – arra másokat, hogy mi, emberek spirituális lények vagyunk, méghozzá nem öt, hanem hat érzékszervvel, melyek vezetnek az életben. És hogy szükségünk van a hatodik érzékünkre – az intuíciónkra, belső vezetőnkre, a megérzéseinkre – ahhoz, hogy a lehető legjobb változatai legyünk annak, akik vagyunk, és a lehető legjobb életet élhessük.

Tökéletes életkörülmények közé születtem, melyek támogatták spirituális életcélomat, a családomban ugyanis a hatodik érzéket tekintették a legfontosabb érzékünknek. Mindenben a hatodik érzékünkre támaszkodtunk, ha vezetésre és iránymutatásra volt szükségünk. Édesanyám, aki Romániából származik, és gyermekként háborús menekült volt, a második világháborúban elszakadt a családjától, és csak a megérzéseire hagyatkozva élte túl. Csak tizenkét éves volt, amikor egy német munkatáborba került. Itt majdnem meghalt, amikor megbetegedett reumás lázban, elvesztette a hallását, és folyamatosan életveszélyben volt. Csak azért maradhatott életben, mert belső irányítója megvédte őt, és a biztonság felé vezette megpróbáltatásai során. Megérzései vezették őt egy Paul Choquette nevű fiatal amerikai katonával való találkozáshoz is, aki a felszabadító sereg tagja volt. Nem sokkal ezután, 1946-ban, amikor még csak tizenöt éves volt, férjhez ment hozzá, és elköltözött vele az Egyesült Államokba. Tizenegy évvel később kezdődött el az én életem. A szüleimnek hét gyermekük született. Én voltam az ötödik, és az anyám után neveztek el Soniának. Gyermekként rajongtam érte, mert egzotikus volt, gyönyörű, kreatív és megállíthatatlan, és mindenekelőtt varázslatos. Ő mesélt nekem és a testvéreimnek a lélek világáról, és elmagyarázta, hogy mindig kapunk onnan segítséget, és hogy sohasem vagyunk egyedül. Megérzései folyamatosan csodákat és mindenféle varázslatot eredményeztek.

Anyám szerint nem számít, mit mond nekünk a többi érzékünk. A legfontosabb a hatodik érzékünk, amely vezet minket, megvéd, kinyitja a zártnak tűnő ajtókat, összekapcsol az emberekkel, amikor egyedül érezzük magunkat, és még akkor is elvezet a szeretethez, ha az a látókörünkön kívül esik. És mivel a hatodik érzékünk a szívverésünkben rejlik, a többi érzékünkkel ellentétben sohasem veszíthetjük el. Valójában folyamatosan azt mondogatta, hogy a legjobb dolog, ami történt vele az, hogy megsüketült, mert így nem kell meghallgatnia mindazt a borzalmat, félelmet és az ego ostobaságait, ami azért van, mert nem hangolódunk rá a megérzéseinkre.

„Bízz a megérzéseidben, a lelkedben. Ahhoz, hogy biztonságban éld az életed, erre van szükséged – mondta. – A megérzésed minden kihívásra meg fogja mutatni neked a megoldást. Csak annyit kell tenned, hogy ráhangolódsz a szívedre, és segítséget kérsz.” Ez volt a mi utunk, és így is tettünk.

Hittem neki, mert láttam, mennyi előnye származott az életben abból, hogy mindig bízott a megérzéseiben. Már azelőtt tudta, ki telefonál, mielőtt elképzelték, sőt feltalálták volna a telefonszámot kijelző telefont. Még a legzsúfoltabb belvárosi utcákban is tudta, hol van szabad parkoló. Mindig másodpercek alatt megtalálta az elveszett kulcsokat, vagy bármi mást. Ő volt az első a sorban a meglepetésakcióknál, és már azelőtt a lehetőségek küszöbére állt, mielőtt azok egyáltalán megjelentek volna. Számára semmi sem volt lehetetlen. A megérzései lehetővé tették a dolgokat.

Mivel az anyukám süket volt, és tizenkét éves kora után nem részesült oktatásban, külföldiként és többgyerekes háziasszonyként a saját világában élt. Nem volt sok tekintélyszemély az életében. Nem foglalkozott azzal, mit mondanak vagy gondolnak mások. Nem hallotta meg, és nem is figyelt azokra, akik akadályozták az útjában, és a gyerekeinek is azt mondta, hogy ezt tegyék.

Az ő példáján keresztül azt tanultuk meg, hogy elsősorban a saját megérzéseinkben keressük a válaszokat, ne másoktól várjuk azokat. Arra bátorított, hogy hallgassuk meg, amit a lelkünk súg nekünk, mert az igazságot mondja, még ha ez azt jelenti is, hogy szembe kell szállnunk a hatalommal. Amikor gyerekként feltettem neki egy kérdést, mielőtt válaszolt volna, azt kérdezte tőlem: „Mit súg a lelked?” Elvárta, hogy befelé figyeljek, és leljek rá saját válaszaimra, és én így is tettem. Akkor még nem tudtam, de ez volt a legnagyobb ajándék, amit adhatott nekem.

Hatévesen már folyamatos beszélgetést folytattam a lelkemmel és úgy általában a lélek világával. Ezek a beszélgetések nem a fejemben zajlottak. A testemben jelentek meg. Még csak nem is szavak formájában. Energetikai hullámként érkeztek, melyek a szívemből eredtek, és az egész testemben szétterjedtek. Néha megtelepedtek a hasamban vagy a torkomban, néha pedig felállították a szőrt a hátamon, így mutatva az utat.

Nekem az volt a feladatom, hogy értelmezzem ezeket az energetikai változásokat, és megértsem, mit akarnak közölni velem. Hiszed, vagy sem, ez könnyebb volt, mint amilyennek hangzik, mert számomra teljesen természetes volt. Ahogy a szemem befogadta a fényvillanásokat, a fülem pedig érezte a dobhártyámon kopogtató rezgéseket, és megértettem ezeknek a látványoknak és hangoknak a jelentését, tökéletesen világossá vált számomra, mit akar mondani nekem a szívem és a megérzéseim. Csak annyit kellett tennem, hogy elcsendesedek, ráhangolódom a testemre, és figyelek.

Amikor iskolás lettem, észrevettem, hogy nem mindenki bízik a megérzéseiben. Ez a mi családunkra volt jellemző, és a legjobb esetben is „furcsának” tartottak miatta. Én azt gondoltam, hogy a többiek furcsák. Mi a fenének ne használnánk a hatodik érzékünket? Ennyi erővel éjszaka, bekötött szemmel is sétálhatnánk az autópályán a forgalommal szemben. Úgy élni az életünket, hogy nem férünk hozzá a megérzéseinkhez, egyenlő volt számomra a halálvággyal. Inkább nem törődtem mások negatív ítéleteivel, mint hogy veszélyben legyek. Ráadásul éppen elég támogatást kaptam a saját családomban ahhoz, hogy ne kívül kelljen azt keresnem.

Tizenkét éves koromra már olyan jól tudtam olvasni a megérzéseimben, hogy anyukám barátai és a szomszédok is felkerestek, hogy hallják, mit mondok. Két mesternél is tanultam, akik átformálták az intuitív energiáról és az életről alkotott elképzeléseimet. Az egyik egy angol teozófus és médium volt, Charlie Goodman, a másik pedig a spirituális törvény tanítója, dr. Trenton Tully.

Charlie a látnoki művészetekre tanított meg. Ezek a pszichometria (a megérzésekre való ráhangolódás tapintáson keresztül), a tisztánlátás (a dolgok látása belső szemünkkel), a tisztán érzékelés (az energiára való ráhangolódás a testünkön keresztül) és a prófétai tudás (ösztönösen tudni valamit a kétség árnyéka nélkül). Arra tanított meg, hogyan hangolódjak rá helyesen erre a finomenergiára.

Dr. Tully azt tanította meg nekem, hogy ezek a megérzések nem véletlenszerűen érkeznek. A megérzések tulajdonképpen emberek által küldött és kapott gondolatok. Azt mutatta meg nekem, hogyan teremtenek a gondolataink tapasztalatokat. A megérzéseinkre való ráhangolódás egyszerűen csak azt jelenti, hogy egy hullámhosszon vagyunk a kreatív gondolati energiával. Ha egy megérzés jó érzést kelt bennünk, folytassuk tovább. Ha nem kelt bennünk jó érzést, változtassunk irányt. Ezzel a leckével értettem meg, hogy mi magunk alakítjuk a valóságunkat, és azt is, hogy hogyan. Gondolataink és szándékaink határozzák meg az eredményt. Nem az életkörülmények tehetetlen áldozatai, hanem isteni társteremtők vagyunk.

Tizenöt éves koromra értettem meg, hogy ha nem használjuk a megérzéseinket, az komoly hátrányt jelent az életben. Fájt ott állni és nézni, ahogy az emberek vergődnek és szenvednek, mikor olyan könnyen meg lehetett volna oldani a problémáikat. Nem mintha másoknak nem lettek volna megérzéseik. A legtöbben azonban kikapcsolták – vagy kikapcsoltatták valakivel – ezt a finom hatodik érzéket. Olyan, mintha lekapcsolták volna a lámpát, és a sötétben folytatták volna a dolgaik intézését. Meg kellett mutatnom nekik, hogyan kapcsolhatják vissza ezt a belső fényt, és miért van rá szükség.

Így indult útjára megingathatatlan életcélom. Több mint ötven évig voltam az elkötelezettje ennek az életcélnak. Elkötelezettségem vezetett oda, hogy az évek alatt több mint huszonnyolc könyvet írtam, ennek a könyvnek az első változatát majdnem húsz évvel ezelőtt. Ez alatt az idő alatt a világ elkapta a fonalat, és sokan belátták, hogy valóban rendelkezünk egy intuitív hatodik érzékkel, ami olyan, mint a látás, a hallás, az ízlelés, a tapintás és a szaglás. A megérzéseinkbe vetett bizalom iránti érdeklődés világszerte robbanásszerűen erősödik.

Azon tűnődöm, hogy ez a tömeges intuitív ébredés azokra a kihívásokra jelent-e választ, melyek ránk szakadtak. Az első természetesen a 2020-as globális világjárvány, amivel senki sem számolt. Ez a vírus arra emlékeztetett minket, milyen sebezhetők vagyunk mindnyájan. Egyúttal arra ösztönzött, hogy pillantsunk befelé iránymutatásért és válaszokért, a külső világ ugyanis egyre kevésbé volt érthető. A második kihívást az jelentette, hogy gazdasági rendszerünk a feje tetejére állt, és ismét felhívta arra a figyelmünket, mennyire függünk egymástól, és mennyire hatással vagyunk egymásra, amit a megérzéseket figyelmen kívül hagyó ego egyszerűen letagad. A szükségszerűség ebben az esetben is elindította a szándékot, ezért fordulunk most megérzéseinkhez, hogy előre vezessenek minket. Harmadszor pedig, most már nem lehet többé ignorálni a globális felmelegedést. Mivel ugyanazzal a gondolkodásmóddal nem lehet megoldani ezt a problémát, mint amelyik létrehozta, kénytelenek vagyunk új irányokban válaszok után kutatni. Ezek közé az irányok közé tartozik a befelé fordulás is. Biztos vagyok benne, hogy megérzéseink segítenek megoldást találni mindezekre a krízisekre és még ennél is többre. Ezek a krízisek végül is arra hívják fel a figyelmünket, hogy mindnyájan spirituális lények vagyunk, akik átmenetileg megosztják egymással emberi tapasztalataikat egy közösen élt bolygón.

Minél többször hallgatunk a belső vezetőnkre, annál inkább legyőzhetjük az ego korlátait, amik önmagunk, mások és a bolygó ellen fordítottak, és megoldást találhatunk a ránk zúduló borzalmakra. A megérzéseinkbe vetett bizalom segít helyreállítani az integritásunkat, erősíteni az önbecsülésünket, felébreszteni a mások iránti tiszteletet, növelni a szeretetet önmagunk és mások iránt, aktiválni a kreativitásunkat, és meggyógyítani ezt a gyönyörű, ám szenvedő Földet, amit elfoglalunk, és amit olyan mélyen megbántottunk.

Az előrehaladás szellemében éreztem késztetést arra, hogy aktualizáljam ezt a könyvet mindazokkal a gyakorlatokkal, eszközökkel és tippekkel, amiket az Intuíció első változatának kiadása óta fejlesztettem ki. A szívem mélyén tudom, hogy ha mindnyájan bíznánk a megérzéseinkben, rátalálnánk azoknak a kollektív problémáknak a megoldására, melyekre az emberiségnek ma oly nagy szüksége van. Ahogy a bálnáknak szükségük van a szonárjukra, a denevéreknek pedig a visszhanglokátorra, úgy a túléléshez nekünk is szükségünk van megérzéseinkre. A megérzéseinkbe vetett hit a túlélésen kívül a békénket is helyreállítja, és visszahozza az örömet az életünkbe. Ez természetes rendeltetésünk és veleszületett jogunk. Itt az ideje, hogy visszaszerezzük.

HOGYAN HASZNÁLD A KÖNYVET?

Ez a könyv olyan speciális gyakorlatokat tanít meg neked, melyekkel olyan gyorsan aktiválhatod és élesítheted a megérzéseidet, illetve bízhatsz a rezgéseidben, amennyire csak lehetséges. Megosztom veled azokat az intuitív gyakorlatokat, amiket eddigi életem során fejlesztettem ki. Bekapcsolhatod velük a hatodik érzékedet, hogy ez a belső szupererő vezesse az életedet. Minden egyes gyakorlatnak az a célja, hogy feloldja az ego ellenállását, felkeltse benned a kíváncsiságot, megragadja a fantáziádat, és ami a legjobb az egészben, gyors és pozitív eredményeket érjen el.

Az évek során rájöttem arra, hogy amikor egy intuíciók által vezetett élet felé szeretném irányítani az embereket, a könnyed, fenyegetést nem jelentő megközelítés válik be a legjobban. Ezeket a gyakorlatokat könnyű lesz beépítened az életedbe, és jól is működnek. Gyorsan meggyőzik arról az egódat, hogy biztonságos, és számtalan előnnyel jár, ha elengedi az életed felett gyakorolt kontrollt, és átadja azt isteni lelkednek és briliáns megérzéseidnek. Ahogy dolgozol majd ezekkel a gyakorlatokkal, hamarosan látni fogod, hogy a megérzéseidbe vetett bizalom nem azt jelenti, hogy óvatlan vagy és veszélyes kockázatokat vállalsz, hanem hogy ez a legjobb módja az életnek. Belső vezetőd sokkal jobb munkát végez életed alakításában, mint amilyet korlátolt és félelemmel teli egód valaha is képes lenne.

Ezeken az oldalakon megmutatom, hogyan gondolkodj, érezz és cselekedj intuitíven, mintha ez lenne a világon a legtermészetesebb dolog – mert az is. A gyakorlatok egy részére azonnal ráérzel majd, de lehetnek olyanok is, melyek egy kicsit különösnek vagy kockázatosnak tűnnek. Csak próbáld ki őket, és utána döntsd el, megéri-e beépíteni őket az életedbe. Semmi olyat nem ajánlok, ami veszélyes. Javaslataim közül sok különböző érzést kelthet benned. Az ego nem mindig tud különbséget tenni a más és a veszélyes között.

Kérlek, ne feledkezz meg erről, és tudd, hogy mindig biztonságban leszel, még ha időnként kicsit kényelmetlenül érzed is magad. Amikor új dolgokat tanulunk, mindig furcsán érezzük magunkat, ezért csak lazulj el. Ha ezt teszed, biztosan komoly fejlődésen mész majd keresztül.

Minél többet használod intuitív radarodat, annál erősebb és pontosabb lesz. Idővel, gyakorlással és pozitív visszajelzésekkel automatikusan bízni fogsz a megérzéseidben. Ahogy egymás után kipróbálod ezeket a gyakorlatokat, gyorsan aktiválod belső vezetőrendszeredet. Hamarosan képes leszel megkülönböztetni belső vezetésedet a kételkedéstől, a félelemtől és a vágyálmoktól.

Rövid időn belül természetes és spontán módon fogod követni a megérzéseidet ahelyett, hogy a fejedben rekednél, és megpróbálnád őrült módon kitalálni, melyik út vezet előre. Tétovázni sem fogsz, és nem fogod megkérdőjelezni, ignorálni vagy letagadni a megérzéseidet, vagy ellenállni nekik, ahogy azt talán ma teszed. Én úgy hívom ezt, hogy kilépünk a „lenne, tudnám, kellene” elszalasztott lehetőségeinek klubjából, aminek minden ego által irányított, öt érzékkel rendelkező ember a tagja.

Ahogy minden egyes gyakorlatot beépítesz az életedbe, gyorsan meg fogod tapasztalni azt a tagadhatatlan kegyelmet, amit a megérzéseikre nem hallgató emberek „jó szerencsének” neveznek. Pedig ez annak a természetes velejárója, hogy nem az egódra, hanem a lelkedre hallgatsz. Ahogy bízunk a Google Térképben, amiért elnavigál minket egyik ismeretlen helyről a másikra, és megóv minket attól, hogy kétségbeesetten ki kelljen találnunk, merre menjünk a sötétben, úgy a megérzéseinkre is hagyatkozhatunk abban, hogy megszabadít a sötétben való, félelemmel teli tapogatózástól, miközben éljük az életünket.

A megérzéseidbe vetett bizalom megszabadítja életedet a félelemtől, és sokkal több éleslátással, magabiztossággal és örömmel tölt el. Elképesztő meglepetések várnak rád. Azt fogod tapasztalni, hogy egyre kevésbé befolyásol mások véleménye és beavatkozása, kevésbé érzed stresszesnek és kimerültnek magad a félelem miatt, és kevésbé tétovázol.

Mindegyik megérzést erősítő gyakorlat tervrajz egy új élethez. Erősödnek tőlük az energiáid, mert eltávolítod azt a rejtett félelmet, ami a sötétben való tapogatózásból adódik. Mielőtt észrevennéd, a megérzéseidbe vetett bizalom olyan utakra tereli az életedet, amikről sosem gondoltad volna, hogy lehetségesek – olyan utakra, amilyennek az életnek lennie kell.

EGYSZERRE CSAK EGY LÉPÉST

Egymás után mutatom be a gyakorlatokat, kezdve a legegyszerűbbel, és menet közben haladunk az egyre magasabb szintűek felé. Úgy szeretném megkönnyíteni számodra az intuitív életbe való belépést, ahogyan az úszni tanulókat oktatják egy meleg, sekély vizű medencében. Fontos, hogy biztonságban érezd magad ezekben az új energetikai „vizekben”. Csak akkor javaslom, hogy mélyebbre merülj, ha már könnyedséget érzel. Gyakorlás nélkül a mély vízbe ugrasz, és azelőtt kell kényelmetlen kockázatokat felvállalnod, mielőtt még készen állnál. Közelítsd meg kíváncsisággal és kalandvággyal ezt az utazást. Az évek során már elég embert tanítottam ahhoz, hogy tudjam, melyik eszköz vált be a legjobban, melyik hoz gyors eredményeket, és melyik a leghatásosabb és legszórakoztatóbb.

KEZDŐDJÉK A KALAND

Valamennyi módszernek vagy gyakorlatnak az a célja, hogy lecsendesüljön az egód, felébredjen a lelked, és ráhangolódj az energia láthatatlan világára. A könyvben bemutatott eszközök abban is segíthetnek, hogy egoközpontú félelemről és kontrollról lélekközpontúra és könnyedre cseréld az identitásodat. Azt szeretném, hogy képes legyél kiszélesíteni érzékeidet a korlátozott AM rádió sávszélességéről (ego) egy emelkedett és kiterjedt FM sávszélességre (első szintű védő megérzések), majd végül korlátlan műholdas sávszélességre kerülj (isteni önmagad és a világegyetem energiája).

Összesen harmincnégy intuitív gyakorlatot találsz majd, melyeket kilenc csoportra osztottam. Minden egyes rész az előzőre épül, és óvatosan visz tovább a lelkeddel való lágy együttműködésbe.

Minden fejezet végén találsz egy gyakorlatot, amit én „varázsgyakorlatnak” neveztem el, és ami segít rögzíteni a tanultakat. Azért hívom „varázsgyakorlatnak”, mert a köztünk élő ötérzékes emberek, akik még nem érzik a rezgéseket, általában legyintenek az energia láthatatlan világára, és hókuszpókusznak tekintik. Ez a valaha volt legnagyobb tévedés. Az intuíció varázsenergiája megnyitja az utat azok előtt a különleges előnyök és bőséges eredmények előtt, amiket megérdemlünk, és amiket megkaphatunk. E „varázserő” átölelésével megszabadulsz azoktól a korlátoktól és stressztől, amit az egóból eredő problémákkal való szembenézés okoz, és ami miatt gyakran érezheted csapdába esettnek és tehetetlennek magad. Észre fogod venni az élet kihívásaiban rejlő bőséges lehetőségeket. Nem beszélve arról, milyen szórakoztató dolog bocsánatkérés nélkül befogadni életedbe egy kis „hókuszpókuszt”. Ezzel tudatod a világgal, hogy belső vezetődet és lelkedet választod ahelyett, hogy automatikusan alávetnéd magad az ego ötérzékes és erősen bekorlátozó életszemléletének.

Minden egyes gyakorlat után találsz egy üzenetet, ami összefoglalja és leegyszerűsíti a fejezetben tanultakat. Ez a varázsbölcsesség megkönnyíti számodra, hogy felidézd a gyakorlatokat, és könnyedén beépítsd őket az életedbe.

Gondoskodj arról, hogy a saját tempódban olvasd a könyvet, és hogy minden egyes gyakorlatot több napig próbálgass. Ezután lássuk meg, mi történik. Ezzel az óvatos előrehaladással olyan szilárd rendszert építesz fel, amivel megerősítheted személyes intuitív izmaidat. Lehet, hogy a gyakorlatok egy részét már ma is használod, és olyanok is lesznek, melyek még teljesen ismeretlenek számodra. Legyél kíváncsi, és adj mindegyiknek őszinte esélyt. Addig kísérletezgess velük, amíg nem érzed természetesnek őket. Segít, ha leírod az eredményeket. Így egy hét elteltével már konkrét bizonyítékaid lesznek arra, hogy a megérzéseid megbízhatók.

Szó szerint emberek ezreit tanítottam meg bízni a megérzéseikben, és különleges életet kialakítani maguknak, ezért tudom, hogy működik és hogy nem, illetve, hogy hol rejlenek buktatók. Ha lépésről lépésre haladunk a gyakorlatokkal, az működik. Ha egyik napról a másikra akarunk „szakértővé” válni, az nem. Ha elkezdesz bízni a megérzéseidben, másképp fogod élni az életedet. Újra kapcsolatba kerülsz hiteles önmagaddal, és lehetővé teszed, hogy igazi önmagad, a lelked vegye át az irányítást. Ez az ellenszere a U2 zenekar I still haven’t found what I’m looking for (Még mindig nem találtam meg, amit keresek) című dalában megfogalmazott híres frusztrációnak is. Ha elkezdesz bízni a megérzéseidben, és megéled a lelkedet, végül rátalálsz arra, amit keresel: hiteles, bátor önmagadra.

EGY UTOLSÓ TANÁCS

Bár mindnyájunkban ott rejlik a lehetőség, hogy teljes mértékben kibontakozott, a lélek által vezérelt intuitív lények legyünk, az akarás még nem elég. Ahogyan attól sem lesz kockás a hasunk, ha edzésvideókat nézünk, a könyv elolvasása sem tesz minket intuitív zsenivé. Ha nem edzed intuitív izmaidat, és nem használod őket mindennap, nem fognak fejlődni.

Eleinte lehet, hogy furcsán érzed majd magad, vagy aggódni fogsz amiatt, hogy csak „tetteted”, amikor gyakorolsz egy könyvben bemutatott javaslatot. Ám ha kitartasz mellette, ez hamar meg fog változni. Ha magad mögött hagyod fejed ego irányította részét, és szíved lélek irányította terébe lépsz át, hatalmas változást tapasztalhatsz, amihez eleinte hozzá kell szoknod. Ám nem fog sokáig tartani, mire bizonyítékot kapsz arra, hogy ez a legjobb megoldás. Amint úgy döntesz, hogy újra felkapcsolod a lámpát a szívedben, már csak meg kell találnod a kapcsolót. A vezetékek már a helyükön vannak. A lámpa még mindig működik, és mindig is működött. Azt hiszem, valamilyen szinten mindnyájan tisztában vagyunk azzal, hogy „valami nem stimmel ezzel a képpel”, amikor nem bízunk a megérzéseinkben, vagy amikor nem veszünk tudomást a lelkünkről. Ha el akarsz távolodni a félelemtől, meg akarod találni a hiányzó láncszemet a tudatodban, és arra is készen állsz, hogy elköteleződj ez iránt, képes leszel rá. Ha a lelkedet akarod követni, a felszín alá szeretnél nézni, mélyebben akarsz megérteni másokat és önmagadat és ha különleges életet akarsz élni, képes leszel rá. Ha magabiztos, egyértelmű döntéseket akarsz hozni, és biztos akarsz lenni abban, hogy a helyes úton jársz, ez lesz a megoldás a számodra.

A The Psychic Pathway című első könyvemben már bemutattam neked a hatodik érzékedet. Ebben a könyvben azt fogom megosztani, hogyan fejleszd ezt az érzékedet erőteljes belső iránymutató rendszerré, olyanná, amilyennek lennie kell. Ha a vágyad, hogy bízz a megérzéseidben, és varázslatos életet élj, megegyezik azzal a vágyammal, hogy megtanítsalak arra, hogyan valósítsd meg, nincs kétségem afelől, hogy sikerülni fog.

KVÍZ: MENNYIRE VAGY INTUITÍV?

Mielőtt elmerülnénk a módszerekben és gyakorlatokban, hasznos lehet, ha megtudod, mennyire vagy már most is ráhangolódva a megérzéseidre. Töltsd ki a kérdőívet, és minden állításnál jelöld be az egyik lehetőséget.

Ritkán

Néha

Gyakran

1. Amikor együtt vagyok valakivel, könnyen megértem, hogyan érzi magát.

______

______

______

2. Imádom a fizikai mozgást és a sportot.

______

______

______

3. Hallgatok a megérzéseimre még akkor is, ha nincs értelmük.

______

______

______

4. Megérzem, ha valaki hazudik nekem, vagy manipulál.

______

______

______

5. Meg tudom mondani, mikor járok rossz úton, és változtatok rajta.

______

______

______

6. Tudom, mikor vezetnek félre.

______

______

______

7. Hajlamos vagyok túlságosan is belebonyolódni mások problémáiba.

______

______

______

8. Azonnal válaszokat kapok, még akkor is, ha nem teljesen értem a problémát.

______

______

______

9. Gyorsan változtatok a terveimen, ha rossz érzésem támad.

______

______

______

10. Megosztom, amim van, és nem aggódom amiatt, hogy elég lesz-e.

______

______

______

11. Úgy érzem, védve vagyok, mintha valaki vigyázna rám.

______

______

______

12. Képes vagyok nemet mondani, még akkor is, ha nehéz.

______

______

______

13. Akkor is kimondom a véleményemet, ha nem lesz népszerű.

______

______

______

14. Bízom abban, hogy meghozom a végső döntést.

______

______

______

15. Óvatos vagyok abban, kitől kérek tanácsot.

______

______

______

16. Szeretek kockáztatni és új dolgokat kipróbálni.

______

______

______

17. Vigyázok a testemre.

______

______

______

18. Odafigyelek az emberekre, és figyelmesen meghallgatom őket, amikor beszélnek.

______

______

______

19. Már akkor tudok dolgokról, mielőtt megtörténnének.

______

______

______

20. Gyakran fordul elő, hogy azelőtt tudok dolgokat, mielőtt még megtörténnének.

______

______

______

21. Megérzem, ha egy ember vagy egy helyzet nem jó nekem.

______

______

______

22. Kreatívan gondolkodom, és szeretek firkálgatni vagy játszani, ha van egy szabad percem.

______

______

______

23. Jó a humorérzékem.

______

______

______

24. Sok a véletlen az életemben.

______

______

______

25. Hiszem, hogy vannak segítőim a másik oldalon, például védőangyalok.

______

______

______

26. Spontán vagyok, és imádok táncolni.

______

______

______

Ha kitöltötted a kérdőívet, lapozz vissza, és nézd meg a válaszaidat. Adj 1-1 pontot a „Ritkán”, 2-2 pontot a „Néha” és 3-3 pontot a „Gyakran” válaszokra.

• Ha 26–39 pontot értél el:

Jelenleg nem veszel tudomást a megérzéseidről, ez azonban gyorsan meg fog változni, ha elkezded használni a könyvben bemutatott gyakorlatokat és eszközöket. Amint megnyílsz intuitív önmagad felé, kalandvágyad és életerőd is lényegesen megerősödik.

• Ha 40–59 pontot értél el:

Már majdnem ráhangolódtál a hatodik érzékedre, bár lehet, hogy még nem így nevezed. Lehet, hogy „hiperérzékeny” vagy „szerencsés” embernek tartod magad. Ahogy elkezdesz dolgozni ezekkel a gyakorlatokkal, nagyobb biztonságot, útmutatást és kreativitást fogsz érezni, és az életed is izgalmasabbá és kielégítőbbé válik.

• Ha 60–78 pontot értél el:

Valószínűleg észrevetted már, hogy kivételesen fejlett a hatodik érzéked, de még nem bízol benne teljes mértékben. Ahogy gyakorlod a könyvben bemutatott eszközöket, kialakul benned a magabiztosság, ami ahhoz kell, hogy elkezdd élni a tökéletesen felébredt hatérzékes lények örömteli életét. Meg fogod tanulni, hogyan navigáld keggyel és könnyedséggel az életet, és hogyan emelkedj felül a problémákon ahelyett, hogy küzdenél velük. Fel fogod ébreszteni a lelkedet, és megtanulsz szárnyalni.

Most, hogy ezt már tudod, készen állsz bízni a megérzéseidben, és azzá a bátor, intuitív és hatérzékes lénnyé válj, akinek eleve terveztek.

Az elismert spirituális tanító és a New York Times bestsellerszerzője, Sonia Choquette átfogó útmutatást ad neked a szellemi vezetőiddel és angyalaiddal való kapcsolatteremtéshez, hogy még több szeretetet, bőséget és örömöt tapasztalhass meg az életedben. A Kérdezd a lelki vezetőd című könyve meditációkkal és technikákkal segít hozzá spirituális vezetőid megismeréséhez és életed kiteljesítéséhez.